Fil-jiem li għaddew, il-kumpanuija Michael Debono Ltd tagħtni l-opportunità li nsuq karozza oħra li għadha kemm ġiet introdotta fis-suq fil-jiem li għaddew. Din kienet l-aħħar verżjoni ta' Toyota Prius fost is-serje kollha li ilhom jinħadmu sa mill-1997. Taqa' fil-kategorija ta' mid-size car u ilha hekk sa minn meta bdiet tinħadem fl-2003. Fis-sitt snin ta' qabel kienet taqa' fil-kategorija ta' compact. Il-mudell il-ġdid li ħareġ din is-sena, proprju l-istess li ngħatajt biex nipprova, huwa ekonomiku għall-aħħar, u jikklassifika ruħu bħala l-aqwa karozza ekonomika li hija disponibbli bħalissa fl-Istati Uniti mingħajr plug-in capability. Minkejja li huwa kkritikat ħafna għad-dehra tiegħu minn barra, il-Prius joffri rikba komda għall-aħħar bi spazju mill-aktar komdu fuq ġewwa. Karatteristika importanti ħafna, li personalment ħalliet effett pożittiv ħafna fuqi, hija l-pilastru tal-windscreen ta' quddiem, li ma jtellef xejn mill-viżibbiltà ta' quddiem, b'mod speċjali meta tkun qed tikser ma' xi roundabout jew kantuniera. Attenzjoni għal kull dettall minn Toyota biex toffri l-aqwa prodott possibbli lill-klijenti tagħha, sew bħala spazju fuq ġewwa, kif ukoll l-aħħar teknoloġija disponibbli fis-swieq. Karatteristiki ġenerali Dan il-mudell, fil-verżjoni Active li hija l-aktar waħda standard, jiġi mgħammar b'15inch alloy wheels, seba' airbags, sistemi ta' ABS + VSC + TRC + EBD, Ajra kkundizzjonata b'sistema auto dual zone, smart entry mingħajr ċavetta għan-naħa tax-xufier, dwal LED b'high beam awtomatiku, Toyota Touch 2 b'radju DAB, display screens TFT, pre-crash safety system, adaptive criuse control, lane departure warning, power lumbad support, powersteering u temporary space saver wheel li tista' tiġi mibdula għal tyre repair kit mingħajr ebda spejjeż żejda. Il-verżjoni Business Edition, talterna ma' dik Business Edition Plus li huma żieda fuq dik Active. Il-Business Edition tinkludi: soft touch cabin, wireless phone charging, small entry għall-bibien kollha u smart start, head-up display bil-kulur, blind spot monitoring u rear cross traffic alert, heater għas-seats ta' quddiem, steering wheel tal-ġilda, auto rear view mirror u kif ukoll temporary space saver wheel li tista' tiġi mibdula għal tyre repair kit mingħajr ebda spejjeż żejda. Il-Business Edition Plus tikkonsisti f'17 inch alloy wheels, Toyota Touch 2 With Go, park assist intelliġenti b'parking sensors quddiem u wara tal-karozza u tyre repair kit. Il-verżjoni Excel tinkludi fiha Toyota Touch 2 With Go Plus, seats ta' ġilda sewda, JBL audio, rain sensing wipers u tyre repair kit. Aċċessorji Minn barra dan kollu, il-Prius il-ġdid jiġi mgħammar ukoll b'bosta aċċessorji bħal parking sensors fuq wara u quddiem li huma senstittivi għall-aħħar. Sistema ta' linji grafiċi tifforma fuq id-display mad-dashboard hekk kif taqleb reverse u li jimmarkaw diversi forom, fosthom il-karozza nnifisha, l-ostaklu li jkun qed joqrob u interessanti ħafna huma linji grafiċi sofor li jagħmlu moviment pariġġ l-isteering hekk kif iddawwar il-karozza waqt li tkun qed issuq b'lura. Il-Prius jiġi mgħammar ukoll b'side moldlings, mud flaps mar-roti ta' quddiem u wara, trunk liner u wind deflectors. Kuluri L-għażla ta' kuluri għall-Prius hija waħda kbira ħafna, li tvarja minn hypersonic red, galactic blue, pearl white, eclipse black, pure white, decuma grey u tylor silver. Dettalji fuq il-magna Hemm żewġ magni differenti li wieħed jista' jgħażel għal fuq din il-karozza; it-tnejn petrol 1.8 VVT-i bi trażmissjoni awtomatika. It-tnejn li huma għandom 98 BHP u d-differenza hija fis-CO2 li jikkunsmaw. Iż-żewġ magni huma stmati li jikkunsmaw, 94.16mpg fi fjuwil. Dawk kollha li huma interessati li jaraw din il-karozza mill-viċin jew isiru jafu dettalji oħra, huma mħeġġa li jżuru ix-showroom ta' Michael Debono Ltd, fi Triq l-Imdina, Ħaż-Żebbuġ, iżuru s-sit www.toyota.com.mt jew jagħmlu kuntatt permezz tal-paġna fuq Facebook, Toyota Malta.